Informe de xunta del 6 de xunu. Novedaes.
#000004
Esta entrada está disponible en: Castellano (Castellanu)
#000006
El pasáu miércoles, 6 de xunu de 2018, celebróse una xunta de la Dirección Xeneral de Personal Docente coles Organizaciones Sindicales con representación na Xunta de Personal Docente y tratáronse los siguientes asuntos:
#000007
Calendariu de l’axudicaciones pal cursu 2018/2019
#000008
Dende SUATEA valoramos positivamente que se tuviera en cuenta la nuesa propuesta de que los pidimientos y axudicaciones de la convocatoria d’entamu’l cursu pa profesoráu interín seyan nuna única fase pa tolos cuerpos y especialidaes docentes. La primer propuesta d’una convocatoria en dos fases (una primera pa especialidaes ensin convocar a oposición y una segunda pa les convocaes) podría provocar que los aspirantes que tán en delles llistes tuvieren que decidir, na primer fase, si escoyer plaza nuna especialidá non convocada a oposición, ensin saber qué posibilidaes tendrían d’escoyer posteriormente una plaza na especialidá convocada.
#000009
A pesar d’esta meyora sustancial, propunximos que se reconsideren los plazos de la última propuesta porque nun s’afaen a la realidá, especialmente no que cinca al plazu p’apurrir calificaciones de quien opten por presentase n’otres CCAA, porque la fecha llende sería’l 25 de xunetu y ye posible qu’en munches d’elles nun concluyeren tovía los procesos selectivos nesa fecha. Plantegamos que s’amplíe esti plazu varios díes o qu’ufiertaren la posibilidá d’apurrir les calificaciones nel periodu d’alegaciones a les llistes provisionales, hasta’l 16 d’agostu. La rempuesta la Conseyería foi ambigua, aclarando depués que se va publicar una nota informativa nel portal Educastur na que se va detallar qué tipu de documentación tien d’apurrise dientro de los plazos establecíos pa ello y que les feches van permanecer inamovibles, esto ye: 23, 24 y 25 de xunetu.
#000010
SUATEA propunxo que nel futuru tienen d’ameyorase los criterios que tienen que cumplir los trabayos d’investigación, pos hai una cierta indefinición y falta d’oxetividá.
#000012
El Director informónos de que les llistes de les comisiones de serviciu van publicase namás por aciu DNI por aplicación de los cambeos en materia de protección de datos. SUATEA recordó qu’este mesmu marcu llegal tendría de tenese en cuenta nes llistes de personal interino, según la publicación de les calificaciones de los procesos selectivos.
#000014
– Novedaes sobro’l permisu de lactancia
#000015
Mientres se llaven la cara con pequeños xestos hacia la igualdá de muyeres y homes (nueva asignatura optativa en 3o ESO, programes y proyectos d’adhesión voluntaria o la evaluación diagnóstica del panorama llaboral na Función Pública asturiana dende una perspectiva de xéneru), nel planu llaboral siguimos sufriendo l’aplicación amplificada de los retayos económicos y derechos sociales de les muyeres.
#000017
– Propuestes de SUATEA al respective la protección de datos
#000018
Tamién, queremos informavos de dellos cambeos no que cinca a la protección de datos per parte la Conseyería. Nes xuntes que se celebraron en febreru sobre les bases la convocatoria d’oposiciones, la Organización Sindical SUATEA presentó una serie d’enmiendes ente les que se proponía que, garantizando’l principiu de tresparencia y publicidá, se caltuviera’l derechu a la protección de datos, a la intimidá y privacidá de los aspirantes per aciu l’establecimientu d’un sistema de claves personales o similar p’acceder a los datos de baremu y a les notes de tolos candidatos de la so especialidá.
#000019
Esta propuesta de SUATEA respondía a qu’el 25 de mayu de 2018 entró a valir el Reglamentu (UE) 2016/679 del Parlamentu Européu y del Conseyu, de 27 d’abril de 2016, relativu a la protección de les persones físiques al respective’l tratamientu de datos personales y a la llibre circulación d’estos datos, aprobáu pola Unión Europea’l 25 de mayu de 2016, lo que xustifica tovía más la solicitud que se realizara dende esta Organización Sindical. Amás, nel añu 2015, l’Axencia Española de Protección de Datos emitió un informe relativu a la solicitú plantegada por un ciudadanu onde resuelve que, según la lexislación vixente en materia de protección de datos, el DNI tien abondu valor, por sí solu, p’acreditar la identidá de les persones.
#000020
Por estes razones, presentamos a la Conseyería d’Educación un informe xurídicu nel que s’enconta la nuesa propuesta d’emplegar un sistema de pseudonimización al traviés de claves o d’identificación col númberu del Documentu Nacional d’Identidá, ensin incorporar los datos del nome y apellíos de los candidatos.
#000021
En vez de contestar a los nuesos pidimientos, l’Alministración aplica midíes de protección de datos publicando solamente’l DNI de les persones que llogren comisión de servicios, o inclusive creen un sistema d’accesu acutáu a les persones participantes pal concursu de places d’asesoríes de los Centros del Profesoráu y Recursos. Paez ser que’l profesoráu interín nun tien los mesmos derechos que’l profesoráu funcionariu de carrera. Dende SUATEA, vamos siguir esixendo a l’Alministración que, como responsable del tratamientu de los datos, tien d’aplicar de forma efectiva los principios de protección de datos con cuenta de cumplir los requisitos normativos y protexer los derechos de los afectaos.
#000022
Concursu pa dirección de centros y equipos d’orientación de’Asturies.
#000023
SUATEA énte los presupuestos asturianos pa 2023
#000024
SUATEA saca ocho representantes nes elecciones sindicales
#000025
Comparecencia de SUATEA presupuestos Asturies 2023
#000027
¿Quién firmó’l cese a los 3 años del personal interino?
#000029
Una xuba salarial que mos sigue aprobetayando
#000030
Interina, interín ¿sabes que tán abusando de ti?
#000032
- Descarga pa redes n'asturianu
#000033
- Descarga para redes en castellano
#000034
Poles 23h llectives. Ye de xusticia.
#000035